section_heading: Prvi Kongres mladih Roma Hrvatske
paragraph_text: Od 9. do 11. listopada 2020. godine SRRH „KALI SARA“ po prvi put organizirala je događaj koji je okupio mlade Rome iz Hrvatske i šire regije na Prvom kongresu mladih Roma. Kongres se održao u Zagrebu pod pokroviteljstvom saborskog zastupnika Veljka Kajtazija. Zamišljeno je da se Kongres pretvori u cikličko događanje s održavanjem svake 2 do 3 godine te da postane mjesto susreta za mlade pripadnike romske nacionalne manjine u dobi od 17 do 29 godina. Na prvom Kongresu mladih Roma u fokusu su bile teme vezane uz jaču integraciju mladih Roma u društvo: obrazovanje, zapošljavanje, stanovanje te stipendiranje. Iskustva mladih te zaključci koje donesu tijekom Kongresa sažeti su u vidu publikacije.